
	Na temelju članka 10. Zakona o poljoprivrednom zemljištu („Narodne novine“ broj 20/18, 115/18, 98/19, 57/22) i članka 55. Statuta Općine Sveti Martin na Muri („Službeni glasnik Međimurske županije“ broj 5/21), općinski načelnik Općine Sveti Martin na Muri dana 20. veljače 2026. godine donosi: 

GODIŠNJE IZVJEŠĆE
o primjeni agrotehničkih mjera na području Općine Sveti Martin na Muri za 2025. godinu

1. UVOD

	Općinsko vijeće Općine Sveti Martin na Muri donijelo je Odluku o agrotehničkim mjerama i mjerama za uređivanje i održavanje poljoprivrednih rudina za područje Općine Sveti Martin na Muri.
Sukladno članku 10. Zakona o poljoprivrednom zemljištu, jedinica lokalne samouprave dostavlja Ministarstvu poljoprivrede i Hrvatskoj agenciji za poljoprivredu i hranu godišnje izvješće o primjeni mjera propisanih Odlukom, do 31. ožujka svake tekuće godine za prethodnu godinu. Člankom 3. stavkom 2. odluke, pod agrotehničkim mjerama smatraju se: 
a) minimalna razina obrade i održavanja poljoprivrednog zemljišta povoljnim za uzgoj biljaka 
b) sprječavanje zakorovljenosti i obrastanja višegodišnjim raslinjem 
c) suzbijanje organizama štetnih za bilje 
d) gospodarenje biljnim ostatcima 
e) održavanje organske tvari i humusa u tlu 
f) održavanje povoljne strukture tla 
g) zaštita od erozije 
h) održavanje plodnosti tla. 

2. PROVOĐENJE AGROTEHNIČKIH MJERA, UREĐENJE I ODRŽAVANJE POLJOPRIVREDNIH RUDINA

	Sukladno Odluci o agrotehničkim mjerama u svrhu zaštite poljoprivrednog zemljišta i o mjerama za uređivanje i održavanje poljoprivrednih rudina nadzor nad provedbom provodi komunalno redarstvo, koje je u 2025. godini izdalo 25 upozorenja radi sprječavanja zakorovljenosti i obrastanja višegodišnjem raslinjem kao i neodržavanjem poljoprivrednog zemljišta povoljnim za uzgoj biljaka.
	Općina Sveti Martin na Muri također redovito obavlja pregled stanja poljskih puteva, te se redovito održavaju površine do puteva. 
	Rješavaju se redovno problemi oko kanala oborinske odvodnje, te su izdana 2 upozorenja.

3. INFORMIRANJE VLASNIKA I POSJEDNIKA
		
	Općina Sveti Martin na Muri redovito svake godine informira javnost putem web stranice o obvezi redovitog održavanja poljoprivrednog zemljišta (oranica, ali i svih drugih obradivih površina), posebno o uništavanju ambrozije, te o štetnim posljedicama u slučaju oglušavanja o istom (novčane kazna, prekršajni postupak).

4. ZAKLJUČAK

	Područje Općine Sveti Martin na Muri je u velikom djelu pokriveno zelenim obradivim površinama, od čega su neke zapuštene. Općina nastoji, prije svega aktivnim mjerama, potaknuti vlasnike i posjednike zemljišta na njihovo redovito obrađivanje i sprečavanje njihove zakorovljenosti.
	Izvješće o primjeni agrotehničkih mjera na području Općine Sveti Martin na Muri u 2025. godini objaviti će se u „Službenom glasniku Međimurske županije“, a dostaviti će se Ministarstvu poljoprivrede i Hrvatskoj agenciji za poljoprivredu i hranu s propisanim Obrascem 1. 

